മൂന്ന് കുട്ടികള് വരെയാകാം: ചൈനയില് പുതിയ നിയമം പ്രാബല്യത്തില് ബെയ്ജിങ്: ജനസംഖ്യാ കുടുംബാസൂത്രണ നിയമം പാസാക്കി ചൈന. ദമ്ബതിമാര്ക്ക് മൂന്ന് കുട്ടികള് വരെയാകാമെന്ന നിയമത്തിനാണ് ചൈന ഔദ്യോഗികമായി അംഗീകാരം നല്കിയത്. ജനന നിരക്കില് വലിയ ഇടിവുവന്നതും വയോജനങ്ങളുടെ എണ്ണം കൂടിയതുമാണ് അഞ്ച് വര്ഷമായി തുടരുന്ന രണ്ട് കുട്ടി നയത്തിന് മാറ്റം വരുത്താന് കാരണമായത്. കുട്ടികളുടെ വിദ്യാഭ്യാസം ഉള്പ്പെടെയുള്ള കുടുംബത്തിന്റെ അധിക കടബാദ്ധ്യതകള് പരിഹരിക്കാന് നികുതി, തൊഴില്, ഇന്ഷുറന്സ് ഉള്പ്പെടെയുള്ള മേഖലകളില് അനുബന്ധ നടപടി സ്വീകരിക്കാനും നിയമം അനുശാസിക്കുന്നുണ്ട്. 40 വര്ഷത്തോളമായി തുടര്ന്നുവന്ന ഒറ്റക്കുട്ടിനയം 2016ലാണ് ചൈന അവസാനിപ്പിച്ചത്. ചൈനയില് കുട്ടികളെ വളര്ത്തുന്നതിനുള്ള ഉയര്ന്ന ചിലവും, ജനസംഖ്യാ വര്ധനവും കണക്കിലെടുത്തായിരുന്നു ചൈന കുടുംബാസൂത്രണ നയം കൊണ്ടു വന്നത്. രാജ്യത്തിന്റെ ജനസംഖ്യാ ഘടന മെച്ചപ്പെടുത്തുന്നതിനും പ്രായമുള്ളവരുടെ ജനസംഖ്യയുമായി തുല്യത പുലര്ത്തുന്നതിനുമാണ് ചൈന ഇപ്പോള് കുടുംബാസൂത്രണ നയത്തില് ഇളവ് പ്രഖ്യാപിച്ചത്.